WiN-nel a KKÁT-ban

Legjobb mód meggyőződni egy nukleáris objektum biztonságáról- odamenni és megnézni saját szemmel, hiteles információt szerezni és feltenni a kérdéseket a kompetens ott dolgozó munkatársaknak.

Ebből a megfontolásból WiN Magyarország (Nők a Nukleáris Energetikában) rendszeresen szervez szakmai látogatásokat az ország nukleáris létesítményeibe. Jártunk már a bátaapáti Nemzeti Radioaktívhulladék-tárolóban, nyílt napot szerveztünk a Paksi Atomerőműbe. Az idén Kiégett Kazetták Átmeneti Tárolója volt a szakmai látogatás célpontja.

A látogatás 2015.10.09-re lett meghirdetve a Magyar Nukleáris Társaság (MNT) tagok között (WiN Magyarország az MNT egyik szekciója). Összesen 20 fő jelentkezett a szakmai kirándulásra, ebből 5 fő WiN tag. Nagyon fontosnak tartjuk a WiN tagok folyamatos szakmai képzését, mert a lakosság felé nukleáris témakörben kommunikálóknak naprakész, hiteles információval kell rendelkeznie.

A KKÁT látogatás két csoportban zajlott. A látogatás szervezésében és a csoportok kíséretében segítségek nyújtottak a KKÁT üzemeltetői: a Nukleáris Fűtőüzem vezető Eigner Tibor és az üzemeltetés vezető Fazekas Károly. Egyúttal köszönjük a kollégáknak a magas színvonalon végzett szakmai csoportvezetést.

A szakmai kirándulás jól sikerült, sok hasznos információt szereztek a KKÁT látogatói. Jövőre a Püspökszilágyi Radioaktív Hulladék Feldolgozó és Tárolóba tervezzük a szakmai látogatást, ahol az országban keletkező nem atomerőmű eredetű kis és közepes aktivitású radioaktív hulladék átvétele és elhelyezése történik.

Szucsán Marina